**SLOVENSKÝ ZVÄZ CHOVATEĽOV**

**Základná organizácia Dunajská Streda**

 **VI. DUNAJSKOSTREDSKÁ VÝSTAVA DROBNÝCH**

 **ZVIERAT**

**18. – 20. októbra 2019**

Miesto konania výstavy: park Hotela Legend, Gabčíkovská cesta 5676/50

**VÝSTAVNÉ PODMIENKY**

1. Na výstavu môžu chovatelia prihlásiť iba čistokrvné králiky, hydinu a holuby označené okrúžkovaním a tetovaním. Králiky a holuby sa vystavujú individuálne alebo v 4- člennej kolekcii, bez obmedzenia pohlavia (v prihláške musí byť označené **K**), hydina hrabavá sa vystavuje 1+2, vodná 1+1. Zvieratá na výstavu môžu prihlásiť iba členovia SZCH a zahraniční vystavovatelia, ktorých zväzy sú členmi EE.
2. Na výstavu môžu byť prijaté len zvieratá, ktoré pochádzajú z chovov, ktoré nie sú predmetom žiadnych veterinárnych opatrení. Zvieratá budú sprevádzané so sprievodným dokladom na premiestnenie. V sprievodnom doklade veterinárny lekár potvrdí, že zvieratá neprejavujú žiadne klinické príznaky choroby s prihliadnutím na infekčné choroby prenosné na daný druh zvierat. Potvrdenie nesmie byť staršie ako 5 dní. **Bez veterinárneho osvedčenia nebudú zvieratá prevzaté.**
3. **Uzávierka prihlášok: 5. októbra 2019.** Riadne a čitateľne vyplnené prihlášky paličkovým písmom alebo strojom posielajte na adresu:

**Pavol Sárkány Jozef Zirig**

**Žitnoostrovská 20 Nový rad 367/27**

**929 01 Dunajská Streda 930 02 Orechová Potôň**

**Tel.č.: 0903 379 831 Tel.č.: 0915 138 853**

**E-mail:** **pavol.sarkany@zoznam.sk** **E-mail:** **jozozirig@atlas.sk**

1. Poplatok za každé vystavené zviera je 1,00 € + katalóg 1,50 € (platí sa na mieste). Mladí chovatelia (do 18 rokov) za vystavené zvieratá neplatia poplatky (na prihláške označiť MCH). Maximálny počet vystavených zvierat pre **MCH sú 4 kusy.**
2. **Príjem zvierat (vlastný dovoz) sa uskutoční dňa 17.10.2019 od 15:00 – 19:00 hod.**
3. **Posudzovanie zvierat sa uskutoční dňa 18.10.2019 od 9:00 hod.** bez prístupu verejnosti.

Počas posudzovania majú prístup do výstavného objektu len delegovaní posudzovatelia, hospitujúci adepti, garanti jednotlivých expozícií a výstavný výbor. Posudzovať budú delegovaní posudzovatelia zväzov začlenených do Európskeho zväzu chovateľov, ktorí zodpovedajú za posúdenie zvierat.

1. Predávané môžu byť len zvieratá uvedené v prihláške ako predajné **P** so stanovením pevnej ceny (králiky s priloženým rodokmeňom). Kupujúcemu ani predávajúcemu nebude k predajnej cene pripočítaná prirážka v prospech usporiadajúcej organizácie. Zakúpené zvieratá budú vydané ihneď po zaplatení.
2. Výstavný výbor zodpovedá za riadne ustajnenie, kŕmenie, napájanie a ošetrovanie zvierat. Berie záruku za prípadné straty počas výstavy. Neberie záruku za úhyn a stratu počas prepravy.
3. Výstavný výbor si vyhradzuje právo na zmeny vo výstavných podmienkach v záujme zabezpečenia výstavy z veterinárneho hľadiska. Zároveň si vyhradzuje právo čiastočného obmedzenia počtu zvierat.
4. Najúspešnejším chovateľom na základe bodového hodnotenia budú udelené ceny.
5. **Odovzdávanie cien sa uskutoční dňa 20.10.2019 od 13:00 hod. Po skončení odovzdávania cien bude prebiehať výdaj vystavovaných zvierat.**

**Výstava bude pre verejnosť otvorená:**

**18.10.2019 od 14:00 – 19:00 hod. prehliadka výstavy**

**19.10.2019 od 8:00 – 19:00 hod. prehliadka výstavy**

**20.10.2019 od 8:00 – 13:00 hod. prehliadka výstavy**

Výstavný výbor

ZO SZCH Dunajská Streda